Anterselva di Mezzo
Store norske leksikon,Geografi,Verdens geografi,Europa,Italias geografi
Anterselva di Mezzo er et tettsted i Alpene i det nordlige Italia, i regionen Trentino-Alto Adige, i kommunen Rasun-Anterselva, ikke langt fra grensen mot Østerrike.
Anterselva di Mezzo er kjent for skiskytterarenaen Arena Alto Adige (på tysk Südtirol Arena). Her ble VM i skiskyting arrangert i 1975, 1976, 1983, 1995, 2007 og 2020. Beliggenhet Tettstedet ligger i Anterselvadalen (Valle di Anterselva), 1250 meter over havet, og er omgitt av høye fjell, blant dem Monte Collaspro (på tysk Wildgall), 3273 meter over havet, og Monte Collalto (på tysk Hochgall), 3436 meter over havet. Etymologi Anterselva di Mezzo ligger omtrent midt i Anterselvadalen (di Mezzo betyr her «i midten»), mellom Anterselva di Sotto («Nedre Anterselva») og Anterselva di Sopra («Øvre Anterselva»). Navnet Anterselva betyr «foran skogen», og er egentlig en oversettelse av det tyske stedsnavnet Antholz. Det italienske stedsnavnet er sammensatt av prefikset anter(o)- («foran») og substantivet selva («skog»). Les mer i Store norske leksikon Rasun-Anterselva Italias geografi skiskyting